Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako Gobernuak maskaren balizko erosketetarako modu proaktiboan kontaktatu zituen enpresei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak idatziz erantzun dezan:

1- Zer enpresarekin kontaktatu zuen modu proaktiboan Nafarroako Gobernuak maskaren balizko erosketetarako, pandemiaren ondoriozko beharrizanei begira?

2- Nork kontaktatu zuen, noiz eta zer eskatu zien Nafarroako Gobernuak enpresa horiei?

Iruñean, 2022ko irailaren 1ean

Foru parlamentaria: Cristina Ibarrola Guillén